05/08/2022 | Administración LocalMunicipal
Curtis
Aprobación definitiva da modificación da Ordenanza fiscal reguladora do IVTM

No BOP n.º 109 de data 09/06/2022, publícase o anuncio da aprobación provisional da modificación da Ordenanza fiscal reguladora do imposto de vehículos de tracción mecánica. Ao non presentarse reclamacións durante o prazo de exposición ao público, queda automaticamente elevado a definitivo o acordo plenario provisional do Concello de Curtis de data 03/06/2022, cuxo texto íntegro definitivo queda como se fai público deseguido, en cumprimento do artigo 17.4 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Curtis, 2 de agosto de 2022. O alcalde Asdo.- Javier Fco. Caínzos Vázquez O imposto sobre vehículos de tracción mecánica rexerase neste municipio: a) Polas normas reguladoras do mesmo, contidas no Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais; e polas demais disposicións legais e regulamentarias que complementen dita Lei. b) Pola presente ordenanza fiscal.1. Constitúe o feito impoñible deste imposto a titularidade dos vehículos de tracción mecánica, aptos para circular polas vías públicas, calquera que sexa a súa clase e categoría.2. Considérase vehículo apto para a circulación o que estea matriculado nos rexistros públicos correspondentes e mentres non cause baixa neles. Para os efectos deste imposto, tamén se considerarán aptos os vehículos provistos de permisos temporais e matrícula turística.3. Non estan suxeitos a este imposto: a) Os vehículos que, estando dados de baixa nos rexistros por antiguedade do seu modelo, poidan ser autorizados para circular excepcionalmente con ocasión de exhibicións, certamen ou carreiras limitadas aos desta natureza. b) Os remolques e semiremolques arrastrados por vehículos de tracción mecánica de carga útil non superior a 750 quilogramos.1. Estarán exentos do imposto os vehículos incluidos no artigo 93.1 do TRLFL.2. Para poder gozar das exencións a que se refiren os parágragfos e) e g) do apartado 1 do artigo 93.1 do TRLFL os interesados, deberán instar a súa concesión indicando as características do vehículo, a súa matrícula e a causa do beneficio. Os interesados deberán acompañar á súa solicitude a seguinte documentación: a) No suposto de vehículos para persoas de mobilidade reducida ou matriculados a nome de minusválidos para o seu uso exclusivo: - Fotocopia compulsada do permiso de circulación - Fotocopia compulsada do Certificado de Características Técnica do vehículo - Fotocopia compulsada do carné de conducir (anverso e reverso) - Fotocopia compulsada da declaración administrativa de invalidez ou disminución física expedida polo Organismo ou Autoridade competente. - Fotocopia compulsada da póliza do seguro do vehículo no que figure o titular, como conductor, debidamente asinada pola compañía e polo tomador ou asegurado, así como fotocopia do último recibo de pagamento aos efectos de confirmar a vixencia do mesmo. - Xustificación documental do destino do vehículo ante o Concello da imposición, nos seguintes termos: - Declaración do interesado. - Certificado da empresa. - Tarxeta de estacionamento para vehículos que trasportan persoas con mobilidade reducida. - Calquera outro certificado expedido pola Autoridade ou persoa competente. Non se considerará que o vehículo é para uso exclusivo do minusválido e, polo tanto, non se entenderá xustificado o destino do dito vehículo, cando o certificado expedido polo Organismo competente non se deduza que o minusválido ten dificultades graves de mobilidade. Consideraranse persoas con minusvalía as que teñan esta condición legal en grao igual ou superior ó 33 por cento ( 33 % ). a) No suposto dos tractores, remolques, semiremolques e maquinaria agrícola: - Fotocopia compulsada do permiso de circulación - Fotocopia compulsada do Certificado de Características Técnicas do Vehículo. - Fotocopia compulsada da Cartilla de Inspección Agrícola expedida a nome do titular do vehículo. Declarada a exención pola Administración municipal, expedirase documento que acredite a súa concesión. As cotas tributarias do imposto serán as resultantes das cotas establecidas no artigo 95.1 do TRLRFL, é dicir: 1. Gozarán dunha bonificación do 100% da cota do imposto os vehículos históricos e todos aqueles que teñen unha antigüidade mínima de 25 anos, contados a partir da súa fabricación ou, se esta non se coñecese, tomando como tal a da súa primeira matriculación ou, no seu defecto, a data no que o correspondente tipo ou variante deixouse de fabricar. A bonificación será de natureza regrada e terá carácter rogado, debendo ser solicitada expresamente polo suxeito pasivo, debendo aportarse, con anterioridade ao devengo do imposto, a dita solicitude xunto coa seguinte documentación: - Acreditación da data da súa primeira matriculación ou certificado do fabricante ou de Industria respecto da data na que deixouse de fabricar o modelo en cuestión. - Xustificación de estar ao corrente do pagamento do imposto mediante a exhibición dos recibos dos últimos catro exercicios, ou certificado equivalente.2. Terán dunha bonificación do 75 % na cota do imposto: – Os vehículos híbridos (motor eléctrico-gasolina, eléctrico-diesel ou electro-gas) que estean homologados de fábrica, incorporando dispositivos catalizadores, axeitados á súa clase e modelo, que minimicen as emisións contaminantes. Para a súa estimación tomarase como referencia a base de datos elaborada polo Instituto de Diversificación e Aforro da Enerxía (IDAE) dependente, neste momento, do Ministerio para a transición ecolóxica e o reto demográfico. – Que se trate de vehículos de motor eléctrico, alimentados por baterías, e/ou emisións nulas, de acordo coa información obtida do Instituto para a Diversificación e Aforro da Enerxía. Os interesados deberán presentar a solicitude de bonificación, que tamén terá o carácter de rogado, con anterioridade a data de devengo do imposto. Como o imposto se devenga o día 1 de xaneiro, a concesión da bonificación terá efectos desde o período impositivo seguinte ao da solicitude. Os interesados deberán presentar a ficha técnica do vehículo que acredite a súa inclusión nalgunha das categorías previstas neste apartado.1. O período impositivo coincidirá co ano natural, agás cando se trate de primeira adquisición dos vehículos, caso no que comezará o día en que se produza a dita adquisición.2. O imposto devéngase o primeiro día do período impositivo.3. O importe da cota do imposto prorratearase por trimestres naturais nos casos de primeira adquisición ou baixa definitiva do vehículo. Tamén procederá o prorrateo da cota nos mesmos termos nos supostos de baixa temporal por substracción ou roubo de vehículo, dende o momento en que se produza a dita baixa temporal no rexistro público correspondente.4. No suposto de transferencia ou cambio de domicilio con transcendencia tributaria, a cota será irreductible e o obrigado ao pagamento do imposto será o que figure como titular do vehículo no permiso de circulación o día do devengo. Para todo o relativo a cualificación de infraccións tributarias e a imposición das sancións correspondentes, rexerá o disposto nos artigos 178 e seguintes da Lei 58/2003, do 17 de decembro, xeral tributaria. A presente Ordenanza fiscal, entrará en vigor no momento da súa publicación íntegra no Boletín Oficial da Provincia, e será de aplicación a partir dese momento, permanecendo en vigor ata a súa modificación ou derrogación expresa”